Proposta għal regolament tal-Kunsill li jemenda r-Regolament (KE) Nru 2007/2000 li jintroduċi ċerti miżuri kummerċjali ta'eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni ta' l-Unjoni Ewropea





[pic] | KUMMISSJONI TAL-KOMUNITAJIET EWROPEJ | Brussel 6.2.2007 KUMM(2007) 42 finali 2007/0015 (ACC) Proposta għal REGOLAMENT TAL-KUNSILL li jemenda r-Regolament (KE) Nru 2007/2000 li jintroduċi ċerti miżuri kummerċjali ta'eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni ta' l-Unjoni Ewropea (preżentata mill-Kummissjoni) MEMORANDUM TA’ SPJEGAZZJONI I. KUNTEST 1. Permezz tar-Regolament (KE) Nru 2007/2000[1], il-Komunitajiet Ewropej taw aċċess eċċezzjonali u mingħajr limitu għall-eżenzjoni mid-dazju doganali għas-suq ta' l-UE għal kważi l-prodotti kollha li joriġinaw mill-pajjiżi jew territorji li bbenefikaw mill-proċess ta' Stabbilizzazzjoni u Assoċjazzjoni. 2. L-għan ewlieni ta' dawn il-miżuri huwa li terġa' tingħata ħajja lill-ekonomiji tal-Balkani tal-Punent permezz ta' aċċess privileġġat għas-suq ta' l-UE. B'riżultat ta' dan, żvilupp ekonomiku għandu jrawwem stabilità politika fir-reġjun kollu. 3. B'konformità mal-proċess ta' Stabbilizzazzjoni u Assoċjazzjoni ta' l-UE, l-għoti ta' dawn il-preferenzi kummerċjali eċċezzjonali huwa suġġett għal ċerti kundizzjonijiet, jiġifieri r-rispett mill-pajjiżi u t-territorji benefiċjarji ta' prinċipji fundamentali ta' demokrazija u drittijiet tal-bniedem, ir-rieda tal-pajjiżi kkonċernati biex jiżviluppaw relazzjonijiet ekonomiċi bejniethom u li jinvolvu ruħhom f'riformi ekonomiċi u f'integrazzjoni reġjonali permezz tal-kummerċ. Id-dritt għall-preferenzi kummerċjali eċċezzjonali jiddependi fuq l-involviment tal-benefiċjarji f'kooperazzjoni amministrattiva effettiva mal-Komunità sabiex jiġi evitat kull riskju ta' frodi. Finalment, dawn il-preferenzi kummerċjali eċċezzjonali setgħu jinżammu biss f'każ li l-benefiċjarji rnexxilhom josservaw is-sitwazzjoni fejn jibblukkaw id-dazji doganali u l-miżuri li għandhom effett ekwivalenti għall-kummerċ ta' importazzjoni li joriġina mill-UE. 4. Dawn il-preferenzi kummerċjali ngħataw għal perjodu li kien jiskadi fil-31 ta' Diċembru 2005 u li fl-2005 ġġedded sa l-aħħar ta' l-2010. II. ĠUSTIFIKAZZJONI GħAL DIN IL-PROPOSTA 5. Din il-proposta għandha l-għan li timmodifika s-sistema attwali ta' preferenzi kummerċjali biex titqies il-firma ta' Ftehim ta' Stabbilizzazzjoni u Assoċjazzjoni ma' l-Albanija u, sakemm jiġu konklużi l-proċeduri ta' ratifika, id-dħul fis-seħħ ta' Ftehim Interim dwar il-kummerċ u kwistjonijiet relatati mal-kummerċ bejn il-Komunitajiet Ewropej u l-Albanija. 6. Sakemm il-Ftehim Interim / il-Ftehim ta' Stabbilizzazzjoni u Assoċjazzjoni (SAA) jagħti konċessjonijiet ta' kummerċ lill-Albanija fuq l-istess prodotti identifikati fil-preferenzi kummerċjali awtonomi, dawn għandhom jiġu rrevokati mir-Regolament (KE) Nru 2007/2000. Dawn jikkonċernaw il-kwoti tariffarji preferenzjali għal ċerti nbejjed, zokkor kif ukoll għal ċerti prodotti tas-sajd. Din il-proposta tirrevoka l-kwota tariffarja preferenzjali fuq iz-zokkor mir-Regolament u timmodifika l-anness I tar-Regolament, billi tnaqqas safejn ikun prattikabbli l-volum tal-kwoti tariffarji mogħtija lill-Albanija fil-kuntest ta' l-SAA mil-livelli tal-kwota tariffarja globali stipulata fir-Regolament. 7. Wara l-konklużjoni tal-Ftehim ta' Stabbilizzazzjoni u Assoċjazzjoni mar-Repubblika ex-Jugoslava tal-Maċedonja, il-modifika msemmija hawn fuq li tikkonċerna dan il-pajjiż għal konċessjonijiet fuq ċerti prodotti tas-sajd ma sarux b'mod konsistenti biżżejjed. Għalhekk huwa xieraq li titneħħa wkoll ir-Repubblika ex-Jugoslava tal-Maċedonja mil-lista ta' benefiċjarji ta' dawn il-konċessjonijiet skond ir-Regolament (KE) Nru 2007/2000, u ssegwi l-istess prinċipju spjegat hawn fuq għall-Albanija. III. IMPLIKAZZJONIJIET BAġITARJI 8. Ir-Regolament ma jġarrabx spejjeż iddebitati lill-baġit tal-KE. L-applikazzjoni tiegħu lanqas ma timplika ebda telf ta' dħul doganali meta mqabbel mal-qagħda attwali. 2007/0015 (ACC) Proposta għal REGOLAMENT TAL-KUNSILL li jemenda r-Regolament (KE) Nru 2007/2000 li jintroduċi ċerti miżuri kummerċjali ta'eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni ta' l-Unjoni Ewropea IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu, Wara li kkunsidra l-proposta tal-Kummissjoni[2], Billi: (1) Ir-Regolament tal-Kunsill (KE) Nru 2007/2000 tat-18 ta' Settembru 2000 li jintroduċi ċerti miżuri kummerċjali ta' eċċezzjoni għal pajjiżi u territorji li jipparteċipaw fi, jew li huma marbutin mal-proċess ta' Stabbilizzazzjoni u Assoċjazzjoni ta' l-Unjoni Ewropea[3] jipprevedi aċċess illimitat bla dazju fis-suq Komunitarju għal kważi l-prodotti kollha li joriġinaw fil-pajjiżi u t-territorji li jibbenefikaw mill-proċess ta' Stabbilizzazzjoni u Assoċjazzjoni. (2) Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika ta’ l-Albanija, min-naħa l-oħra, ġie ffirmat fil-Lussemburgu fit-12 ta’ Ġunju 2006. Sakemm titlesta l-proċedura meħtieġa għad-dħul fis-seħħ tiegħu, ġie konkluż Ftehim Interim bejn il-Komunità Ewropea u r-Repubblika ta' l-Albanija li jkopri l-kummerċ u dispożizzjonijiet relatati mal-kummerċ li daħal fis-seħħ fl-1 ta' Diċembru 2006[4]. (3) Il-Ftehimiet ta' Stabbilizzazzjoni u Assoċjazzjoni u l-Ftehimiet Interim jistabbilixxu reġim kummerċjali kuntrattwali bejn il-Komunità u l-pajjiżi benefiċjarji. Il-konċessjonjiet kummerċjali bilaterali fuq in-naħa tal-Komunità huma ekwivalenti għall-konċessjonijiet applikabbli fi ħdan il-miżuri awtonomi unilaterali skond ir-Regolament (KE) Nru 2007/2000. (4) Huwa għalhekk xieraq li jiġi emendat ir-Regolament (KE) Nru 2007/2000 biex iqis dawn l-iżviluppi. B'mod partikolari huwa xieraq li r-Repubblika ta' l-Albanija titneħħa mil-lista ta' benefiċjarji tal-konċessjonijiet tariffarji mogħtija għall-istess prodotti skond ir-reġim kuntrattwali. Barra minn hekk, hemm bżonn li jiġu aġġustati l-volumi tal-kwota tariffarja globali għal prodotti speċifiċi li ngħataw kwoti tariffarji għalihom skond ir-reġimi kuntrattwali. (5) Ir-Repubblika ta' l-Albanija, ir-Repubblika tal-Kroazja u r-Repubbika ex-Jugoslava tal-Maċedonja għandhom jibqgħu benefiċjarji tar-Regolament (KE) Nru 2007/2000 safejn dak ir-Regolament jistipula għal konċessjonijiet li jkunu aktar favorevoli mill-konċessjonijiet eżistenti taħt ir-reġimi kuntrattwali. ADOTTA DAN IR-REGOLAMENT: Artikolu 1 Ir-Regolament (KE) Nru 2007/2000 huwa emendat kif ġej: 1. L-Artikolu 1 jinbidel b'dan li ġej: Artikolu 1 1. Bla ħsara għad-dispożizzjonijiet stabbiliti fl-Artikoli 3 u 4, prodotti li joriġinaw fil-Bożnja-Ħerzegovina, fil-Montenegro jew fit-territorji doganali tas-Serbja jew il-Kosovo, ħlief dawk ta' l-intestaturi Nri 0102, 0201, 0202, 1604, 1701, 1702 u 2204 tan-Nomenklatura Magħquda, għandhom jiġu ammessi għal importazzjoni fil-Komunità mingħajr restrizzjonijiet jew miżuri kwantitattivi b'effett ekwivalenti u b'eċċezzjoni mid-dazji doganali u imposti b'effett ekwivalenti. 2. Prodotti li joriġinaw mill-Albanija, fir-Repubblika tal-Kroazja jew fir-Repubblika es-Jugoslava tal-Maċedonja għandhom ikomplu jibbenefikaw mid-dispożizzjonijiet ta' dan ir-Regolament fejn hemm indikat jew għal kwalunkwe miżuri stipulati f'dan ir-Regolament li jkunu aktar favorevoli mill-konċessjonijiet kummerċjali stipulati fil-qafas tal-ftehimiet bilaterali bejn il-Komunità Ewropea u dawn il-pajjiżi. 3. Importazzjonijiet ta' prodotti taz-zokkor taħt l-intestaturi Nri 1701 u 1702 tan-Nomenklatura Magħquda li joriġinaw mill-Bożnja-Ħerzegovina, mill-Montenegro jew mit-territorji doganali tas-Serbja jew il-Kosovo għandhom jibbenefikaw minn konċessjonijiet stipulati fl-Artikolu 4. 2. L-Artikolu 4, paragrafu 4 jinbidel b'dan li ġej: 4. Importazzjonijiet ta' prodotti taz-zokkor taħt l-intestaturi Nri 1701 u 1702 tan-Nomenklatura Magħquda li joriġinaw fil-Bożnja-Ħerzegovina, il-Montenegro u t-territorji doganali tas-Serbja jew il-Kosovo, għandhom ikunu suġġetti għall-kwoti tariffarji annwali bla dazju li ġejjin: (a) 12 000 tunnellata (toqol nett) għal prodotti taz-zokkor li joriġina mill-Bożnja-Ħerzegovina; (b) 180 000 tunnellata (toqol nett) għal prodotti taz-zokkor li joriġina mill-Montenegro u t-territorji doganali tas-Serbja jew il-Kosovo 3. L-Anness I huwa mibdul bit-test ta' l-Anness ta' dan ir-Regolament. Artikolu 2 Id-dispożizzjonijiet tar-Regolament (KE) Nru 2007/2000 jista' jiġi applikat għal oġġetti li dak in-nhar tad-dħul fis-seħħ ta' l-applikazzjoni ta' dan ir-Regolament ikunu jew fi tranżitu jew fil-Komunità f'ħażna temporanja fl-imħażen tad-dwana jew f'żoni liberi u huma koperti minn provi ta' oriġini Albaniża jew oriġini mir-Repubblika ex-Jugoslava tal-Maċedonja maħruġ kif suppost qabel id-dħul fis-seħħ ta' dan ir-Regolament skond id-dispożizzjonijiet tar-Regolament tal-Kummissjoni (KEE) 2454/1993, Artikoli 98-123. Dawn il-provi jistgħu jiġu aċċettati mill-awtoritajiet tad-dwana ta' l-Istati Membri fi żmien erba' xhur mid-data msemmija. Artikolu 3 Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS "ANNESS I LI JIKKONĊERNA L-KWOTI TARIFFARJI MSEMMIJA FL-ARTIKOLU 4(1) Minkejja r-regoli ta' l-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandhom jitqiesu li m'għandhomx aktar minn valur indikattiv, l-iskema preferenzjali tkun iddeterminata, fil-kuntest ta' dan l-Anness, bil-kopertura tal-kodiċi NM. Fejn huma indikati l-kodiċi NM ta' qabel, l-iskema preferenzjali għandha tkun iddeterminata bl-applikazzjoni tal-kodiċi NM u d-deskrizzjoni korrispondenti meħuda flimkien. Nru ta' l-Ordni | Kodiċi NM | Deskrizzjoni | Volum tal-kwota fis-sena 1 | Il-Benefiċjarji | Rata ta’ dazju | 09.1571 | 0301 91 10 | Trot (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache u Oncorhynchus chrysogaster): ħaj; frisk jew imkessaħ; friżat; imnixxef, immellaħ jew fis-salmura, affumikat; qatgħat u laħam ieħor tal-ħut; Dqiq, pasti u gerbub ta’ ħut, tajbin għal konsum uman | 70 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | Eżenzjoni | 0301 91 90 | 0302 11 10 | 0302 11 20 | 0302 11 80 | 0303 21 10 | 0303 21 20 | 0303 21 80 | 0304 19 15 | 0304 19 17 | ex 0304 19 19 | ex 0304 19 91 | 0304 29 15 | 0304 29 17 | ex 0304 29 19 | ex 0304 99 21 | ex 0305 10 00 | ex 0305 30 90 | 0305 49 45 | ex 0305 59 80 | ex 0305 69 80 | 09.1573 | 0301 93 00 | Karpjun: ħaj; frisk jew imkessaħ; friżat; imnixxef, immellaħ jew fis-salmura, affumikat; qatgħat u laħam ieħor tal-ħut; Dqiq, pasti u gerbub ta’ ħut, tajbin għal konsum uman | 120 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | Eżenzjoni | 0302 69 11 | 0303 79 11 | ex 0304 19 19 | ex 0304 19 91 | ex 0304 29 19 | ex 0304 99 21 | ex 0305 10 00 | ex 0305 30 90 | ex 0305 49 80 | ex 0305 59 80 | ex 0305 69 80 | 09.1575 | ex 0301 99 80 | Denċi (Dentex dentex u Pagellus spp.): ħaj; frisk jew imkessaħ; friżat; imnixxef, immellaħ jew fis-salmura, affumikat; qatgħat u laħam ieħor tal-ħut; Dqiq, pasti u gerbub ta’ ħut, tajbin għal konsum uman | 95 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | Eżenzjoni | 0302 69 61 | 0303 79 71 | ex 0304 19 39 | ex 0304 19 99 | ex 0304 29 99 | ex 0304 99 99 | ex 0305 10 00 | ex 0305 30 90 | ex 0305 49 80 | ex 0305 59 80 | ex 0305 69 80 | 09.1577 | ex 0301 99 80 | Spnott (Dicentrarchus labrax): ħaj; frisk jew imkessaħ; friżat; imnixxef; immellaħ jew fis-salmura, affumikat; qatgħat u laħam ieħor tal-ħut; Dqiq, pasti u gerbub ta’ ħut, tajbin għal konsum uman | 80 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | Eżenzjoni | 0302 69 94 | ex 0303 77 00 | ex 0304 19 39 | ex 0304 19 99 | ex 0304 29 99 | ex 0304 99 99 | ex 0305 10 00 | ex 0305 30 90 | ex 0305 49 80 | ex 0305 59 80 | ex 0305 69 80 | 09.1579 | 1604 13 11 | Sardin preparat jew priservat | 70 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | 6 % | 1604 13 19 | ex 1604 20 50 | 09.1561 | 1604 16 00 | Inċova preparata jew priservata | 260 tunnellata | Il-Bożnja-Ħerzegovina, il-Montenegro, it-territorji doganali tas-Serbja jew il-Kosovo | 12.5 % | 1604 20 40 | 09.1515 | 2204 21 79 | Inbid ta' għeneb frisk, ta' saħħa alkoħolika attwali bil-massa ta' mhux aktar minn 15% mas, ħlief inbid effervexxenti | 145 000 hl2 | L-Albanija5, il-Bożnja-Ħerzegovina, il-Kroazja3, ir-Repubblika ex-Jugoslava tal-Maċedonja4, il-Montenegro, it-territorji doganali tas-Serbja jew il-Kosovo | Eżenzjoni | ex 2204 21 80 | 2204 21 84 | ex 2204 21 85 | 2204 29 65 | ex 2204 29 75 | 2204 29 83 | ex 2204 29 84 | 1 Volum globali wieħed għal kull kwota tariffarja aċċessibbli għall-importazzjonijiet li joriġinaw fil-pajjiżi benefiċjarji. | 2 Il-volum ta' din il-kwota tariffarja globali għandha titnaqqas jekk il-volumi tal-kwota tal-kwoti tariffarji individwali applikabbli taħt in-Nri ta' l-ordni 09.1588 u 09.1548, għal ċerti nbejjed li joriġinaw fil-Kroazja jiżdiedu. | 3 Aċċess għall-inbid li joriġina mir-Repubblika tal-Kroazja għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll Addizzjonali dwar l-inbid konkluż mal-Kroazja. Dawn il-kwoti tariffarji individwali huma miftuħa taħt in-Nri ta' l-ordni 09.1588 u 09.1589. 4 Aċċess għall-inbid li joriġina mir-Repubblika ex-Jugoslava tal-Maċedonja għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll Addizzjonali dwar l-inbid konkluż mar-Repubblika ex-Jugoslava tal-Maċedonja. Dawn il-kwoti tariffarji individwali huma miftuħa taħt in-Nri ta' l-ordni 09.1558 u 09.1559. 5 Aċċess għall-inbid li joriġina fir-Repubblika ta' l-Albanija għal din il-kwota tariffarja globali, hija bil-kundizzjoni li qabel jiskadu l-kwoti tariffarji individwali stipulati fil-Protokoll Addizzjonali dwar l-inbid konkluż ma' l-Albanija. Dawn il-kwoti tariffarji individwali huma miftuħa taħt in-Nri ta' l-ordni 09.1512 u 09.1513 " | [1] ĠU L 240, 23.9.2000, p.1 Regolament kif emendat l-aħħar bir-Regolament tal-Kunsill (KE) Nru 1946/2005 (ĠU L 312, 29.11.2005, p. 1). [2] ĠU C, , p. [3] ĠU L 240, 23.9.2000, p.1. Regolament kif emendat l-aħħar bir-Regolament tal-Kunsill (KE) Nru 1946/2005 (ĠU L 312, 29.11.2005, p. 1). [4] ĠU L 300, 31.10.2006, p.1.